text: Fremgang for Billund Lufthavn i august
  02 september 2012 kl. 06.10
  Efter et par måneder med mindre tilbagegang er der atter fremgang i passagertallet i Billund Lufthavn.
  I alt 290.115 passagerer rejste i august fra og til Billund, hvilket svarer til en stigning på 10.274 passagerer, eller 3,7 procent.
  I alt benyttede 158.837 passagerer udenrigsruterne, svarende til en fremgang på næsten ni procent eller 12.848 passagerer i forhold til samme måned sidste år.
  
  Tre tendenser i august
  KLMs rute til Amsterdam vokser fortsat, hvilket betyder, at ruten er den ubestridt største i Billund Lufthavn. Fem daglige afgange med god kapacitet på flyene er tilsyneladende noget, der passer godt for de rejsende.
  Ryanairs nye ruter er alle komme godt i gang, og bidrager samlet til en pæn stigning .
  Sun-Air har en stor fremgang i antallet af rejsende fra/til lufthavnen, hvilket har betydet en god start for selskabets overtagelse af en række destinationer i kølvandet på Cimber Sterlings konkurs.
  
  Lille fremgang i charter-rejser
  Også chartertrafikken viser en lille fremgang i august måned. I alt 123.212 rejste med charterfly, hvilket svarer til en fremgang på 2.175 passagerer eller 1,8 procent.
  